Document ID: /roh_data/filtered/fineweb-2-filterrobots_roh.jsonl.gz/7990

Anc strusch stà sin ils skis da passlung, ma lura ir a la partenza dal 50avel Maraton da skis engiadinais. Serafin Beer (28) da Mustér n’ha tant sco nagina experientscha da passlung ed ha ristgà l'aventura – Nus avain accumpagnà il noviz.
Serafin Beer ha duvrà 4:38.30 uras per ses emprim maraton sin il skis da passlung, bun trais giadas pli ditg ch'il victur, Roman Furger. Cunquai ha Serafin cuntanschì la finamira sportiva, quella da cuntanscher e vegnir a temp en l'arrivada.
I saja stà dir, ma in'aventura tut speziala ed el saja losch d'avair dumagnà quest maraton, quai senza grond trenament ed experientscha da passlung, ha Serafin Beer ditg suenter l'arrivada a S-chanf. Tgi sa, forsa saja el puspè a la partenza al 51avel Maraton da skis engiadinais 2019.
RR live dal maraton 06:00